b'\n_START_ARTICLE_\n5. dr\xc5\xbeavni zbor Republike Slovenije\n_START_SECTION_\nNov predsednik\n_START_PARAGRAPH_\n29. avgusta 2011 sta LDS in SD predlagali Ljuba Germi\xc4\x8da za predsednika dr\xc5\xbeavnega zbora, da bi nadomestil Pavla Gantarja, ki je nato odstopil 31. avgusta istega leta; slednji je svoj dostop napovedal \xc5\xbee 11. julija. 2. septembra istega leta je bil Germi\xc4\x8d izvoljen z 57 glasovi za in 24 proti za predsednik dr\xc5\xbeavnega zbora.\n_START_SECTION_\nRazpustitev\n_START_PARAGRAPH_\n28. septembra 2011 je predsednik Republike Slovenije Danilo T\xc3\xbcrk napovedal, da bo 21. oktobra istega leta razpustil dr\xc5\xbeavni zbor, potem ko je slednji izglasoval nezaupnico Pahorjevi vladi in ni predlagal novega mandatarja. S tem je 5. dr\xc5\xbeavni zbor postal prvi dr\xc5\xbeavni zbor v zgodovini samostojne Slovenije, ki je pred\xc4\x8dasno kon\xc4\x8dal svoj mandat._NEWLINE_T\xc3\xbcrk je 21. oktobra takoj po polno\xc4\x8di tudi dejansko razpustil dr\xc5\xbeavni zbor; slednji je do konstituiranja novega dr\xc5\xbeavnega zbora na podlagi volilnih rezultatov opravljal le \xc5\xa1e nujne zadeve (in le \xc5\xa1e takrat, ko se bosta s tem strinjali dve tretjini vseh poslancev).'